
Narva Linnavalitsus võtab vastu protokollilise otsuse:


1. Taotleda Narva Linnavolikogult määruse „Sünnitoetuse maksmise kord Narva linnas“ vastuvõtmist vastavalt lisatud Narva Linnavolikogu määruse eelnõule. 

1. Volitada Narva Linna Sotsiaalabiameti direktorit Kristi Mürk kandma ette eelnimetatud küsimust Narva Linnavolikogu istungil.





Katri Raik							Üllar Kaljuste	
Linnapea                                                                             	Linnasekretär 
                                                      	 


















EELNÕU



NARVA LINNAVOLIKOGU


MÄÄRUS




Sünnitoetuse maksmise kord Narva linnas


Määrus kehtestatakse kohaliku omavalitsuse korralduse seaduse § 22 lõike 1 punkti 5 ning sotsiaalhoolekande seaduse § 14 alusel.


§ 1. Üldsätted

(1) Määrus sätestab Narva linnas sünnitoetuse (edaspidi toetus) maksmise korra ja tingimused.

(2) Toetust makstakse pärast lapse sündi. Toetus on ühekordne ja selle on õigus taotleda                ühel lapse vanemal või selle puudumisel muul lapse seaduslikul esindajal                                    (edaspidi taotleja). Toetust ei maksta, kui laps on riiklikul ülalpidamisel hoolekandeasutuses.

(3) Taotleja ja lapse elukohana peab olema registreeritud Narva linn lapse sünnist alates.

(4) Toetust makstakse Narva linna eelarves selleks ettenähtud vahenditest.

(5) Toetusele eraldatud vahendite üle peab arvestust Narva Linna Sotsiaalabiamet                        (edaspidi Sotsiaalabiamet).

§ 2. Toetuse määr

(1) Toetuse määraks on Vabariigi Valitsuse poolt eelmiseks aastaks kehtestatud kuutasu alammäär täistööajaga töötamise korral. Toetuse suuruse kindlaksmääramisel on aluseks lapse sünnikuupäev.

(2) Toetus makstakse kolmes osas:
1) 400 eurot makstakse pärast lapse sündi;
2) 100 eurot makstakse lapse aastaseks saamisel;
3) ülejäänud toetuse osa makstakse lapse kahe aastaseks saamisel.

(3) Toetuse teine ja kolmas osa makstakse tingimusel, et laps ning toetust taotlev lapse vanem, üksinda last kasvatav vanem või muu lapse seaduslik esindaja on rahvastikuregistri andmetel katkematult Narva linna elanikud alates lapse sünnist kuni kaheaastaseks saamiseni.

§ 3. Toetuse taotlemine ja maksmine

(1) Toetuse saamiseks on vaja esitada Sotsiaalabiametile vormikohane taotlus (Lisa 1). Taotlusele lisatakse taotleja isikut tõendav dokument.

(2) Taotluse toetuse saamiseks võib esitada ühe aasta vältel pärast lapse sündi.

(3) Toetuse esimene osa makstakse välja hiljemalt viie tööpäeva jooksul pärast kõikide               vajalike dokumentide esitamist taotleja poolt esitatud arveldusarvele.

(4) Toetuse teine ja kolmas osa makstakse taotleja poolt esitatud arveldusarvele hiljemalt                   viie tööpäeva jooksul pärast lapse ühe- ja kaheaastaseks saamist.

(5) Toetuse teist ja kolmandat osa eraldi taotlema ei pea.

(6) Otsust toetuse määramise või toetuse määramisest keeldumise kohta võtab vastu Sotsiaalabiameti direktor või tema poolt volitatud isik.

§ 4. Vaidluste lahendamine

Isik, kes leiab, et vahendite eraldamisel või sellest keeldumisel on rikutud tema õigusi või piiratud tema vabadusi, võib esitada vaide seaduses sätestatud korras.


§ 5. Rakendussätted

(1) Tunnistada kehtetuks Narva Linnavolikogu 20.02.2014 määrus nr 4 „Sünnitoetuse maksmise kord Narva linnas“.

(2) Toetuse saajale, kes esitas sünnitoetuse taotluse enne selle määruse rakendamist, kohaldatakse taotluse esitamise ajal kehtinud Narva Linnavolikogu 20.02.2014 määrusest nr 4 „Sünnitoetuse maksmise kord Narva linnas“ tulenevaid nõudeid, kohustusi ja                    toetuse määr.

(3) Kinnitada taotluse vorm vastavalt määruse Lisale 1.

(4) Määrus jõustub seadusega sätestatud korras ja rakendatakse alates 01.01.2024.a.




Tatjana Stolfat
Narva Linnavolikogu esimees








Lisa 1.
SÜNNITOETUSE TAOTLUS
NARVA LINNA SOTSIAALABIAMETILE

Taotleja andmed
	Taotleja ees- ja perekonnanimi

	

	Taotleja isikukood

		
	
	
	
	
	
	
	
	
	
	




	Registrijärgne elukoht

	

	Kontakttelefon

	

	E-posti aadress

	

	Postiaadress

	



Lapse andmed
	Lapse ees- ja perekonnanimi

	

	Lapse isikukood

		
	
	
	
	
	
	
	
	
	
	




	Registrijärgne elukoht

	



Teise vanema andmed
	Ees- ja perekonnanimi

	

	Isikukood

		
	
	
	
	
	
	
	
	
	
	




	Kontakttelefon

	

	E-posti aadress

	



Palun maksta mulle sünnitoetust
 minu arveldusarvele nr __________________________________________________________
 minu poolt määratud teise isiku arveldusarvele:
	Pangakonto number

	

	Pangakonto omaniku nimi, isikukood

		
	
	
	
	
	
	
	
	
	
	






Lisa:   
 isikut tõendava dokumendi koopia

Kinnitan taotluses esitatud andmete õigsust. Annan nõusolekut minu isikuandmete töötlemiseks toetuse määramisel kolmandate isikute poolt.  

„ .........“ ........................ 20......a                                ..................................
Kuupäev                                                                         (Taotleja allkiri)
